Folketing
2013-11-05

Med hensyn til delautorisationer er vi som sagt med på, at der er nyskabende ting i forslaget, som er interessante, men det er altså også uhyre vigtigt, at vi sørger for, at man ikke, bare fordi man er delautoriseret, er sådan i anden klasse, hvad angår det faglige niveau. Man skal være lige så dygtig, som hvis man havde en fuld autorisation. Det er også vigtigt, at vi med delautorisationer ikke er med til at sænke de egentlige faglige niveauer. Og man skal også huske, at selv om man har en delautorisation, skal man være klædt på til at lede et arbejde på en byggeplads – ikke bare selv at udføre det. Vi skal også sikre, at vi kan afgrænse tingene, at der er et reelt marked, at der er en volumen, og at det er af en fortsættende karakter. Vi skal også sikre, at forbrugerne ikke bliver ofre i diskussionen om, hvem der har et ansvar. Der er kommet rigtig mange kritiske høringssvar til det her lovforslag.